Kommissionens afgørelse

af 21. marts 2001

om nyudnævnelse af medlemmer samt af formænd og næstformænd for ekspertgrupperne, som vejleder Kommissionen angående indhold og sigte af nøgleaktionerne inden for forskning og teknologisk udvikling

(meddelt under nummer K(2001) 695)

(EØS-relevant tekst)

(2001/238/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens afgørelse 98/610/EF, Euratom af 22. oktober 1998 om nedsættelse af ekspertgrupper til at vejlede Kommissionen angående indhold og sigte af nøgleaktionerne inden for forskning og teknologisk udvikling(1), ændret ved afgørelse 1999/506/EF, Euratom(2), og

ud fra følgende betragtninger:

(1) Kommissionen udnævnte ved sin afgørelse 98/682/EF, Euratom(3) den 20. november 1998 medlemmer samt formænd og næstformænd for ekspertgrupperne, som vejleder den angående indhold og sigte af nøgleaktionerne inden for forskning og teknologisk udvikling; denne afgørelse er ændret ved Kommissionens afgørelser af 26. juli 1999(4) og 29. februar 2000(5).

(2) Associeringsrådenes afgørelser om vilkårene og betingelserne for Bulgariens(6), Estlands(7), Ungarns(8), Letlands(9), Litauens(10), Polens(11), Rumæniens(12), Den Tjekkiske Republiks(13), Den Slovakiske Republiks(14) og Sloveniens(15) deltagelse i Fællesskabets programmer inden for forskning, teknologisk udvikling og demonstration (1998-2002) og i programmerne inden for forskning og uddannelse (1998-2002) indeholder mulighed for, at eksperter fra disse lande kan være medlemmer af de rådgivende grupper, der bistår Kommissionen ved gennemførelsen af femte rammeprogram og femte Euratom-rammeprogram. Lignende bestemmelser findes i tillægsprotokollen til aftalen om oprettelse af en associering mellem De Europæiske Fællesskaber og Republikken Cypern(16).

(3) I overensstemmelse med bestemmelserne i artikel 100 i aftalen om Det Europæiske Økonomiske Samarbejdsområde (EØS) indeholder afgørelsen truffet af Det Blandede EØS-udvalg om ændring af protokol 31 til EØS-aftalen om samarbejde på særlige områder ud over de fire friheder (forskning og teknologisk udvikling) bestemmelser, der tillader eksperter fra berørte lande at deltage i arbejdet i de organer, der rådgiver Kommissionen inden for områder, der er omfattet af det 5. rammeprogram(17).

(4) I henhold til artikel 4, stk. 1, første afsnit, i afgørelse 98/610/EF, Euratom, ændret ved Kommissionens afgørelse 1999/506/EF, Euratom, udnævnes ekspertgruppernes medlemmer af Kommissionen for en periode på højst to år. Udnævnelsen er personlig og kan forlænges én gang med højst to år.

(5) Mandatperioden for de medlemmer, som er anført i Kommissionens afgørelser af 20. november 1998, 26. juli 1999 og 29. februar 2000, udløb den 20. november 2000. Der bør nu udnævnes nye medlemmer.

(6) Ifølge artikel 3, stk. 1, i afgørelse 98/610/EF, Euratom skal ekspertgrupperne sammensættes af Kommissionen med en passende spredning, såvel med hensyn til medlemmernes geografiske tilhørsforhold som deres faglige baggrund (industri, servicefag, forskning og innovation, brugerkredse, offentlige styrelser og samfundsøkonomiske kredse). Kommissionen tilstræber i denne forbindelse lige deltagelse fra mænd og kvinder.

(7) Når Kommissionen skal udnævne medlemmer til ekspertgrupperne, bedømmer den alle kandidater på baggrund af de udvælgelseskriterier, der er anført i punkt A, stk. 2, i bilaget til afgørelse 98/610/EF, Euratom. På grundlag af denne bedømmelse udnævner Kommissionen medlemmerne af ekspertgrupperne under overholdelse af bestemmelserne i artikel 3, stk. 1, i nævnte afgørelse og punkt B i bilaget hertil.

(8) I henhold til artikel 4, stk. 4, i afgørelse 98/610/EF, Euratom, udpeger Kommissionen formanden og næstformanden i hver ekspertgruppe blandt gruppens medlemmer. Næstformanden må ikke komme fra samme geografiske område eller fra samme faglige miljø som formanden.

(9) Ekspertgrupperne har til opgave at nå til uafhængige konklusioner i fuld åbenhed. Deres medlemmer skal følgelig handle uafhængigt af enhver påvirkning udefra for at kunne give Kommissionen objektive bemærkninger.

(10) Det er i denne forbindelse nødvendigt, at medlemmerne inden hvert møde erklærer over for Kommissionen, på grundlag af dagsordenen, hvilke særlige interesser der vil kunne betragtes som værende i modstrid med deres uafhængighed. De bør afstå fra at deltage i forhandlinger om emner, hvor der foreligger interessekonflikt.

(11) Med dette for øje bør de udvalgte eksperter, inden hvert møde i ekspertgruppen på grundlag af dagsordenen, underskrive en erklæring om, at der ikke foreligger nogen interessekonflikt, som kan være i modstrid med deres uafhængighed.

(12) Uden at dette berører artikel 287 i traktaten om oprettelse af Det Europæiske Fællesskab og artikel 194 i traktaten om oprettelse af Det Europæiske Atomenergifællesskab må medlemmerne ikke afsløre oplysninger, som de har modtaget under arbejdet i ekspertgrupperne, når de har fået at vide, at disse oplysninger ønskes holdt fortrolige.

(13) Hvis et medlem ikke opfylder ovennævnte forpligtelser om uafhængighed og fortrolighed, anses medlemmet for ikke at være i stand til at bidrage effektivt til ekspertgruppens arbejde, som anført i artikel 4, stk. 1, tredje afsnit, i afgørelse 98/610/EF, Euratom.

(14) Det er nødvendigt at udpege medlemmer af ekspertgrupperne, samt formænd og næstformænd for de pågældende grupper, samt at sikre, at arbejdet er fortroligt, og at medlemmerne er uafhængige.

TRUFFET FØLGENDE AFGØRELSE:

Artikel 1

De personer, hvis navne er anført i bilag I udnævnes til medlemmer af de ekspertgrupper, der blev nedsat i medfør af afgørelse 98/610/EF, Euratom, indtil den 31. december 2002.

Artikel 2

Personer, hvis navn er anført på listen i bilag II, udpeges til formand eller næstformand for en af de i artikel 1 nævnte ekspertgrupper.

Artikel 3

De i artikel 1 og 2 omhandlede personer skal overholde de forpligtelser med hensyn til uafhængighed og fortrolighed, der er anført i bilag III.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den 21. marts 2001.

På Kommissionens vegne

Philippe Busquin

Medlem af Kommissionen

(1) EFT L 290 af 29.10.1998, s. 57.

(2) EFT L 194 af 27.7.1999, s. 65.

(3) EFT L 318 af 27.11.1998, s. 51.

(4) EFT C 216 af 29.7.1999, s. 5.

(5) EFT C 61 af 3.3.2000, s. 4.

(6) EFT L 253 af 28.9.1999, s. 10.

(7) EFT L 181 af 16.7.1999, s. 24.

(8) EFT L 245 af 17.9.1999, s. 43.

(9) EFT L 265 af 13.10.1999, s. 23.

(10) EFT L 270 af 20.10.1999, s. 17.

(11) EFT L 281 af 4.11.1999, s. 71.

(12) EFT L 245 af 17.9.1999, s. 35.

(13) EFT L 258 af 5.10.1999, s. 19.

(14) EFT L 249 af 22.9.1999, s. 16.

(15) EFT L 256 af 1.10.1999, s. 73.

(16) EFT L 180 af 15.7.1999, s. 37.

(17) EFT L 148 af 22.6.2000, s. 54.

BILAG I

>TABELPOSITION>

BILAG II

Oversigt over ekspertgruppernes formænd og næstformænd

>TABELPOSITION>

BILAG III

BETINGELSER VEDRØRENDE MEDLEMMERNES UAFHÆNGIGHED OG ARBEJDETS FORTROLIGHED

A. Arbejdets fortrolighed

Uden at dette berører artikel 287 i traktaten om oprettelse af Det Europæiske Fællesskab og artikel 194 i traktaten om oprettelse af Det Europæiske Atomenergifællesskab må medlemmerne ikke afsløre oplysninger, som de har modtaget under arbejdet i ekspertgrupperne, når de har fået at vide, at disse oplysninger ønskes holdt fortrolige.

B. Medlemmernes uafhængighed

1. Medlemmerne underretter Kommissionen om enhver interesse, der vil kunne betragtes som værende i modstrid med deres uafhængighed.

2. Inden hvert møde erklærer medlemmerne over for Kommissionen, på grundlag af dagsordenen, hvilke særlige interesser der vil kunne betragtes som værende i modstrid med deres uafhængighed. De afstår fra at deltage i forhandlinger om emner, hvor der foreligger interessekonflikt.

3. Med dette for øje underskriver de udvalgte eksperter inden hvert møde i ekspertgruppen den erklæring, der er vist i tillæg til dette bilag, hvori de attesterer, at der ikke foreligger nogen interessekonflikt.

C. Forsømmelser

Opfylder et medlem ikke ovennævnte forpligtelser, anses medlemmet for ikke at være i stand til at bidrage effektivt til ekspertgruppens arbejde, som anført i artikel 4 i afgørelse 98/610/EF, Euratom.

Tillæg

>PIC FILE= "L_2001085DA.004202.EPS">